1Nakugondize kamumanya okwo ndikubachwazikira muno, hamoi n'abali Laodisea, na bona abatakantagaho lisho. 2Okugira ntyo ningonza bagume nk'okwo bajwangaine omu ngonzi, babone kushobokerwa kurungi n'okumanyage ekyebisho kya Ruhanga, niwe Kirisito. 3Omuli Kirisito ogwo nimwo ebirungo byona by'obumanyi n'amagezi bishelekire. 4Ninkigamba omuntu n'omoi ataija akabahabisa na bigambo bya bishuba. 5N'orwo aha bunyamubili ntali kwo, aha bunyamwoyo ndi hamoi nainywe, ninshemelerwa kubona okwo mulige mara mugumire omu kwesiga Kirisito. 6Orwo mwatoire Yesu Kirisito Omukama, mube nikwo murora mujwangaine nawe. 7Musimbe emizi omuli wenene, mumugumeho mara mugume omu kwesiga, nk'okwo mwayegesiibwe, mara mugire n'esiimi nyingi muno. 8Mwelindenu, mutagira muntu ayabegesa nabahabisa n'okubagambira ebishuba ebitaina mbali bili, omu kuhondera omuhelejanyio gw'abantu, n'okuhondera amasitani agatwara ensi, mutahondeire Kirisito wenene! 9Kirisito aba muntu, kandi na Ruhanga agobeleire wena asingire omuli wenene. 10Mara inywe orwo mwamazire kujwangana nawe mukatungwa oburora bwonene bwonene. Wenene aba mukuru w'abatwazi bona n'ab'obushobora bwona. 11Orwo mwajwangaine nawe bakabatahiri okutahiri okutali kwa mikono. Orwo Kirisito yamazire kutahirirwa, inywe aho mukajura obunyama; 12mara orwo mwabatiziibwe mwaziikwa nawe. Kandi omu kubatizibwa okwo mukahimbuka nawe omu kwesiga kwanyu omu bushobora bwa Ruhanga ayahimbwire Kirisito ogwo. 13Mara okwo mwashangirwe muli bafu nimuzira entambara zanyu, n'okwo kutatahirirwa, Ruhanga akabatunga oburora hamoi na Kirisito, orwo yamazire kubagarulira entambara zanyu zona, 14akafuta omuku gw'eiramu lyaitu ogwatukomaga, yagunaga aha rubaju, yagukoma aha musaraba. 15Amasitani ago, Kirisito akagaka obukama n'obukuru, yagashonaza omu maisho g'abantu, orwo yamazire kugasingisa omusaraba akagakurura agateize enjuru nk'endore. 16Aha rw'ekyo omuntu atakubaramura aha bikwete okulya anga okunywa anga aha mikolere y'amagenyi n'orwo okwezi kwayema anga ahali Sabato. 17Ebyo byona kinyumanyumi kushai ky'ebilikwija. Kirisito niwe mazima gonene. 18Omuntu n'omoi atakubaramura okwo wenene nakora eby'obujanga mara nafukamira abamalaika, nasimbagiliza aha by'abonekeirwe, nayeshalingya aha rw'amani ga wenene agataina nshonga, 19mara tayekwete Mutwe, manya omutwe ogwo nigwo gulisa omubili gwona, gukajwanganisa n'engingo zona hamoi n'emisi yazo, mara Ruhanga niwe akuza omubili ogwo. 20Kamuraba mwafire na Kirisito mukejuma amasitani agatwara ensi, kubaki nimurora okw'obon'oti muli bantu b'ensi? Kubaki nimukwata amateka g'engeli egyo ngu, 21┬źOtalikwataho kintu eki, otalirozaho kintu eki, otalikoraho kintu eki?┬╗ 22Ebi byona kabiba byaliirwe biba bitakiina nshonga. Egyo michwo y'abantu kushai, nibo bagamba batyo. 23Amateka nk'aga gemeleire aha kugonza kugimba banu kufukamira abamalaika n'obujanga n'okushasa emibili, kyonkai byonene ebyo tibiina mugasho orwo bitalikubajuna kusinga bunyama.
lug_Latn